Շաֆհաուզեն (կանտոն)

**Շաֆհաուզեն** (; ; ; ), գերմանախոս ոչ մեծ կանտոն Շվեյցարիայի հյուսիսային մասում։ Վարչական կենտրոնը նույնանուն քաղաքն է։

## Աշխարհագրություն
thumb|Դյորֆինգենի մերձական
Կանտոնը տարածվում է Հռենոս գետի երկու ափերին (հիմնականում աջ ափին. ձախ ափին միայն մի փոքր մասն է ընկած), Կոնստանս լճից արևմոտք; Զբաղեցնում է 298 քառակուսի կիլոմետր տարածք։ Ընդ որում՝ 134.4 քառակուսի կիլոմետրը (կամ՝ շուրջ 45%-ը) օգտագործվում է գյուղատնտեսական նպատակներով, դրանից մի փոքր պակաս տարածք՝ 128.7 քառակուսի կիլոմետր (մոտավորապես 43%) անտառապատ է։ Արտադրական նպատակներով օգտագործվում է 31.8 քառակուսի կիլոմետրը (կամ՝ շուրջ 10%-ը), և միայն 3,8 քառակուսի կիլոմետր (1.3%) են կազմում ոչ արտադրական տարածքները (գետեր, լճեր, լեռներ)։

## Պատմություն
Միջին դարերում Շաֆհուզենը եղել է քաղաք-պետություն, որը 1045 թվականից իր դրամն է հատել, 1501 թվականից էլ շվեյցարական համադաշնության մաս է կազմել։

## Վարչական բաժանում
Կանտոնը վարչականորեն բաժանված է հետևյալ 27 համայնքների.

## Ժողովրդագրություն
2018 թվականի դեկտեմբերի 31-ի տվյալներով կանտոնի բնակիչների թվաքանակը եղել է 81,991։ Նրանցից 16,323-ը կամ ամբողջ բնակչության շուրջ 21,9 %-ը օտարերկրացիներ էին։ Գերմաներեն խոսվածքը և բողոքական դավանանքը գերակշռում են. բողոքականներ են բնակիչների շուրջ 50, կաթոլիկներ՝ 24 տոկոսը։

Կանտոնի բնակչության թվաքանակը պատմական ժամանակի ընթացքում կրել է հետևյալ փոփոխությունները.

## Տնտեսություն
[thumb|[Schweizerische Industrie Gesellschaft|SIG-ի շենքը Նոյհաուզեն ամ Ռայնֆալում]]
Շաֆհաուզենը տնտեսապես ներգրավված է Ցյուրիխի մետրոպոլիսային տարածաշրջանում։

Կանտոնի գյուղատնտեսության կարևոր ճյուղերից է խաղողագործությունը. այստեղ աճեցվում են հանրաճանաչ ռիսլինգ և այլ խաղողատեսակներ։ Արդյունաբերության բնագավառում կարևոր դեր են խաղում մետաղագործությունը, մեքենաշինությունը, ժամացույցագործությունը, ոսկերչությունը։ Համեմատաբար փոքր են տեքստիլի, կաշվեղենի,  ցեմենտի, թղթի,ապակեգործական արտադրությունների, քիմիական արդյունաբերության ծավալները։ Կանտոնում կա նաև գարեջրի գործարան։

Ռայնաուում գործում է հիդրոէլեկտրակայան, որի արտադրանքը սպառվում է ոչ միայն կանտոնում, այլև նրա սահմաններից դուրս։ Էլեկտրաէներգիայի խոշոր սպառողներ են Ռայնֆելդենի քիմիական ձեռնարկությունները, Նոյհաուզեն ամ Ռայնֆալի ալյումինի գործարանը, կանտոնի վարչական կենտրոնը՝ Շաֆհաուզեն քաղաքը։ Կանտոնում իրենց գործունեությունն են ծավալել այնպիսի խոշոր ընկերություններ, ինչպես՝ Tyco International-ը, Tyco Electronics-ը, SIG-ը, Georg Fischer AG-ը, International Watch Company-ն, Cilag AG-ը...

Շաֆհաուզենի տարածքով է անցնում Միլան-Ցյուրիխ-Շտուտգարտ անչափ բանուկ երկաթուղին, որն սպասարկում են Շվեյցարիայի Համադաշնության և Գերմանիայի Դաշնության գնացքներն ու երկաթուղայինները։

## Գրականություն
* 

## Պատկերասրահ

Laufen-Uhwiesen - Schloss Laufen - Rheinfall - Neuhausen am Rheinfall 2010-06-24 19-14-42.JPG|Հռենոսի ջրվեժը
Rheinfall-08-26-2007-26.jpg|Վյորտ ամրոցը
Schaffhausen - Rhein - Feuerthalen IMG 9840.JPG|Հռենոսի առափնյան
Zunft-zun-Schmieden-Schaffhausen.jpg|Փողոց Շմիդենում
Rathaus-Schaffhausen3.JPG|Վարչական կենտրոնի քաղաքապետարանը
Altes Zeughaus Schaffhausen.jpg|Կանտոնի վարչական շենքը
Buchberg.jpg|Բուխբերգ գյուղը
Münster-St.Johann-Schaffhausen.JPG|Մյունստեր և սբ. Յոհանտուրմը Շաֆհաուզենում
International Watch Company Manufacture.jpg|International Watch Company-ի շենքը
Osterfingen 13.10.2008 12-48-10.jpg|Օստերֆինգեն գյուղը
Stein am Rhein - Stadtkirche und Kloster St.Georgen.jpg|Հռենոսի Շտայն քաղաքը
Stein am Rhein - Häuser am Rathausplatz.jpg|Քաղաքապետարանի առջևի հրապարակը Հռենոսի Շտայնում
MünsterAllerheiligenKreuzgang.JPG|Կանտոնային դպրոցը
Picswiss SH-02-26.jpg|Կայարանը
Rheinbruecke N4 06 10.jpg|Կամուրջ Հռենոսի վրա
MS-Schaffhausen.JPG|Զբոսաշրջություն Հռենոսով
Randen- Zelgli.jpg|Ռանդեն-Ցելգի վայրը ձմռանը


## Ծանոթագրություններ

## Արտաքին հղումներ
* Պաշտոնական կայք 
* Արխիվ  
* Պաշտոնական վիճակագրություն
* 34 townships

Կատեգորիա:Շվեյցարիայի կանտոններ
Կատեգորիա:Շվեյցարիայի վարչական բաժանում